|  |  |
| --- | --- |
|  | РЕПУБЛИКА СРБИЈАВЛАДАСлужба за управљање кадровима Београд |
|  |  |

На основу члана 50. Закона о државним службеницима и члана 4. став 1. Уредбе о  интерном и јавном конкурсу за попуњавање радних места у државним органима оглашава

**ИНТЕРНИ КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ МЕСТА У РЕПУБЛИЧКОМ ЗАВОДУ ЗА СТАТИСТИКУ**

**I Орган у коме се попуњавају радна места:** Републички завод за статистику, Милана Ракића 5, 11 000 Београд.

**II Радна места која се попуњавају:**

**1. Статистичар-аналитичар**, у звању саветник, Група за статистику државних финансија, Одељење за годишње и кварталне националне рачуне, Сектор за националне рачуне, цене и пољопривреду - **1 извршилац.**

**Опис посла:** Ради на изради међународних стандарда и методолошких оквира за обрачун макроекономских агрегата сектора државе; учествује у обрачуну, унапређењу и ревизији обрачуна агрегата сектора државе; ради на обрачуну макроекономских агрегата сектора државе у складу са Класификацијом функција државе; учествује у раду на повезивању података и стандарда из ове области с подацима и стандардима у другим областима статистике и административним изворима; учествује у раду на класификацији институционалних јединица у сектор државе и укупне економије; учествује у раду на изради методологија, анализа, студија и других докумената и публикација из ове области; прати препоруке међународних организација и институција и учествује у раду на састанцима са домаћим и међународним експертима и састанцима које организују домаће и међународне институције; контактира с корисницима и упознаје их с оствареним резултатима; обавља и друге послове по налогу руководиоца Групе.

**Услови:** Стечено високо образовање из научне области економске науке или научне, односно стручне области у оквиру образовно-научног поља природно-математичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 3 године радног искуства у струци, положен државни стручни испит, као и потребне компетенције за рад на радном месту.

**2. Статистичар-аналитичар**, у звању саветник, Група за инпут-аутпут статистике, Одељење за инпут-аутпут статистике, секторске и регионалне рачуне, Сектор за националне рачуне, цене и пољопривреду - **1 извршилац.**

**Опис посла:** Израђује методологију инпут-аутпут статистике; ради на припреми изворних података и показатеља за табелирање, изради табела понуде и употребе и инпут-аутпут табела и балансирању робних токова у табелама; повезује податаке и обрачуне из ове области са подацима и обрачунима у другим областима статистике; израђује анализе, студије и друга докумената и публикацијe из области инпут-аутпут статистике; ради на контроли обухвата, тачности и другим квантитативним и квалитативним анализама база података потребних за израду табела понуде и употребе и инпут-аутпут табела; обавља и друге послове по налогу руководиоца Групе.

**Услови:** Стечено високо образовање из научне области математичке науке или економске науке, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 3 године радног искуства у струци, положен државни стручни испит, као и потребне компетенције за рад на радном месту.

**3. Виши веб програмер**, у звању саветник, Група за развој, администрацију и одржавање веб-сајта, Одељење за развој информационих система (ИС) за дисеминацију и интеграцију административних извора, Сектор за дисеминацију и интеграцију административних извора

 - **1 извршилац.**

**Опис посла:** Учествује у развоју и имплементацији апликација и сервиса за потребе Веб портала и електронског пословања Завода; примењује процедуре и информатичке стандарде и стандарде заштите везане за делокруг рада Групе; дизајнира Веб апликације и апликације електронског пословања; учествује у израђивању програмских решења за Веб модуле и ради са базама података; учествује на пројектима у области електронског пословања; сарађује са свим организационим јединицама у циљу извршавања послова из делокруга рада Групе; обавља и друге послове по налогу руководиоца Групе.

**Услови:** Стечено високо образовање из научне области математичке науке или рачунарске науке или економске науке, или научне, односно стручне области у оквиру образовно-научног поља техничко-технолошких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 3 године радног искуства у струци, положен државни стручни испит као и потребне компетенције за рад на радном месту.

**4. Статистичар-аналитичар**, у звању саветник, Група за информациону безбедност, Одељење за информациону безбедност, интеграцију нових извора података и подршку статистичким истраживањима, Сектор за подручне статистичке и аналитичке центре - **1 извршилац.**

**Опис посла:** Ради на аналитичким, организационим и образовним пословима у области информационе безбедности; ради на доношењу интерних аката (упутстава, процедура, правилника) у циљу прилагођавања рада домаћим и међународним стандардима из области информационе безбедности; ради на изради стандарда рада и упутстава којима се уређује повезивање Групе са другим организационим деловима у Заводу; ради на изради комплексних пројеката, као и њиховој имплементацији на нивоу Завода; учествује у предлагању оперативних планова за обављање послова из делокруга рада Групе; припрема документацију за информациони систем Завода, као и упутство за кориснике; учествује у реализацији статистичких истраживања; обавља друге послове по налогу руководиоца Групе.

**Услови:** Стечено високо образовање из научне области економске науке или научне, односно стручне области у оквиру образовно-научнох поља техничко-технолошких наука или природно-математичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 3 године радног искуства у струци, положен државни стручни испит, као и потребне компетенције за рад на радном месту.

**III Место рада: Београд**

**IV Врста радног односа: радна места попуњавају се заснивањем радног односа на неодређено време.**

**V Компетенције које се проверавају у изборном поступку :**

Сагласно члану 9. Закона о државним службеницима, прописано је да су кандидатима при запошљавању у државни орган, под једнаким условима доступна сва радна места и да се избор кандидата врши на основу провере компетенција.

Изборни поступак спроводи се у више обавезних фаза и то следећим редоследом: провера општих функционалних компетенција, провера посебних функционалних компетенција, провера понашајних компетенција и интервју са комисијом.

На интерном конкурсу за извршилачка радна места која нису руководећа, не проверавају се опште функционалне и понашајне компетенције, а за радна места која су руководећа не проверавају се опште функционалне компетенције.

У свакој фази изборног поступка врши се вредновање кандидата и само кандидат који испуни унапред одређено мерило за проверу одређене компетенције у једној фази изборног поступка може да учествује у провери следеће компетенције у истој или наредној фази.

**Провера посебних функционалних компетенција**

**За радно место под редним бројем 1:**

**Посебна функционална компетенција у одређеној области рада -** стручно-оперативни послови (поступак израде стручних налаза) - провераваће се путем симулације (писано).

**Посебна функционална компентенција за одређено радно место** - планска документа, прописи и акта из надлежности и организације органа (Закон о класификацији делатности) - провераваће се путем симулације (писано).

**Посебна функционална компентенција за одређено радно место** - процедуре и методологије из делокруга радног места (European System of National and Regional Accounts 2010 (ESA 2010) - Regulation (EU) No 549/2013 of the European Parliament) - провераваће се путем симулације (писано).

**За радно место под редним бројем 2:**

**Посебна функционална компетенција у одређеној области рада -** стручно-оперативни послови (методе анализе и закључивања о стању у области) - провераваће се путем симулације (писано).

**Посебна функционална компетенција за одређено радно место -** планска документа, прописи и акта из надлежности и организације органа (Закон о класификацији делатности) - провераваће се путем симулације (писано).

**Посебна функционална компетенција за одређено радно место** - процедуре и методологије из делокруга радног места (Eurostat Manual of Supply, Use and Input-Output Tables) - провераваће се путем симулације (писано).

**За радно место под редним бројем 3:**

**Посебна функционална компетенција у одређеној области рада -** посебна функционална компетенција за област рада информатички послови (базе података) - провераваће се путем симулације (писано).

**Посебна функционална компетенција за одређено радно место -** планска документа, прописи и акта из надлежности и организације органа (Закон о званичној статистици) - провераваће се путем симулације (писано).

**Посебна функционална компетенција за одређено радно место -** прописи из делокруга радног места (Правилник о безбедности информационо комуникационог система РЗС) - провераваће се путем симулације (писано).

**За радно место под редним бројем 4**

**Посебна функционална компетенција у одређеној области рада -** информатички послови (информационa безбедност) - провераваће се путем симулације (писано).

**Посебна функционална компетенција за одређено радно место -** планска документа, прописи и акта из надлежности и организације органа (Закон о званичној статистици) - провераваће се путем симулације (писано).

**Посебна функционална компетенција за одређено радно место -** прописи из делокруга радног места (Правилник о коришћењу ИКТ ресурс) - провераваће се путем симулације (писано).

Информације о материјалима за припрему кандидата за проверу посебних функционалних компетенција могу се наћи на интернет презентацији Републичког завода за статистику ([www.stat.gov.rs](http://www.stat.gov.rs)).

**Интервју са комисијом (за сва радна места):** Процена мотивације за рад на радном месту и прихватање вредности државних органа провераваће се путем интервјуа са Конкурсном комисијом (усмено).

**VI Адреса на коју се подноси попуњен образац пријаве за интерни конкурс:** Образац пријаве на конкурс шаље се поштом или се предаје непосредно на адресу писарнице Републичког завода за статистику, Милана Ракића 5, 11 000 Београд, са назнаком „За интерни конкурс“.

**VII Лица која су задужена за давање обавештења о интерном конкурсу:** Младен Величковић, телефон: 011 241 29 22 (локал: 380) и Нела Марјановић: 011 241 29 22 (локал 453).

**VIII Датум оглашавања:** 8. октобар 2025. године.

**IX Рок за подношење пријава на интерни конкурс** је осам дана и почиње да тече 9. октобра 2025. године и истиче 16. октобра 2025. године.

**X** **Пријава на интерни конкурс** врши се на Обрасцу пријаве који је доступан на интернет презентацији Службе за управљање кадровима ([www.suk.gov.rs](http://www.suk.gov.rs)), интернет презентацији Републичког завода за статистику ([www.stat.gov.rs](http://www.stat.gov.rs)) или у штампаној верзији на писарници Републичког завода за статистику, Милана Ракића 5, 11000 Београд.

Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.

Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

**Напомена:** Пример правилно попуњеног обрасца пријаве се може погледати на блогу Службе за управљање кадровима (https://kutak.suk.gov.rs/vodic-za-kandidate) у одељку ,,Образац пријаве”.

**XI Докази које прилажу кандидати** који су успешно прошли фазе изборног поступка пре интервјуа са Конкурсном комисијом: оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима; оригинал или оверена фотокопија доказа о радном искуству у струци (потврда, решење и други акти којима се доказује на којим пословима, у ком периоду и са којом стручном спремом је стечено радно искуство); оригинал или оверена фотокопија решења о распоређивању или премештају у органу у коме ради или решења да је државни службеник нераспоређен.

Сви докази прилажу се у оригиналу или фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинскоj управи. Законом о општем управном поступку („Службени гласник РС”, број: 18/16) је, између осталог, прописано да су органи у обавези да по службеној дужности, када је то неопходно за одлучивање, у складу са законским роковима, бесплатно размењују, врше увид, обрађују и прибављају личне податке о чињеницама садржаним у службеним евиденцијама, осим ако странка изричито изјави да ће податке прибавити сама.

Документ о чињеницама о којима се води службена евиденција је уверење о положеном државном стручном испиту за рад у државним органима,

Потребно је да учесник конкурса у делу Изјава\*, у обрасцу пријаве, заокружи на који начин жели да се прибаве његови подаци из службених евиденција.

**XII Рок за подношење доказа:** кандидати који су успешно прошли претходну фазу изборног поступка, пре интервјуа са Конкурсном комисијом позивају се да у року од пет радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка. Докази се достављају на адресу Републичког завода за статистику, Милана Ракића 5, 11 000 Београд.

**XIII Датум и место провере компетенција кандидата у изборном поступку:**

Са кандидатима чије су пријаве благовремене, допуштене, разумљиве, потпуне и који испуњавају услове предвиђене огласом о интерном конкурсу, на основу података наведених у обрасцу пријаве на конкурс, изборни поступак ће се спровести, почев од 23. октобра 2025. године.

Провера посебних функционалних компетенција ће се обавити у просторијама Службе за управљање кадровима, Булевар Михајла Пупина 2 (источно крило), Нови Београд.

Интервју са Конкурсном комисијом ће се обавити у просторијама Републичког завода за статистику, Милана Ракића 5, 11 000 Београд.

Кандидати ће о датуму, месту и времену спровођења сваке фазе изборног поступка бити обавештени на контакте (бројеве телефона или електронске адресе), које наведу у својим обрасцима пријава.

**XIV Државни службеници који имају право да учествују на интерном конкурсу:**

На интерном конкурсу могу да учествују само државни службеници запослени на неодређено време из органа државне управе и служби Владе.

**Напоменe:**

Неблаговремене, недопуштене, неразумљиве или непотпуне пријаве биће одбачене.
Интерни конкурс спроводи Конкурсна комисија коју је именовао в. д. директора Републичког завода за статистику. Овај конкурс се објављује на интернет презентацији и огласној табли Службе за управљање кадровима и интернет презентацији и огласној табли Републичког завода за статистику.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

 Д И Р Е К Т О Р

 др Данило Рончевић